《拟玉溪体赋泉墅海棠二首》
宋代·程公许

濯锦波光绕百遭，夜寒秉烛更须高。
恨无丽藻供摛翰，聊复重裘索俊羔。
长笑董仙痴守杏，可怜曼倩坐偷桃。
若教人侍红云殿，应悔从前俗虑饕。

作者简介：程公许（？—1251），字季与，一字希颖，号沧州。南宋眉州眉山（今属四川）人，一说叙州宣化（今四川宜宾西北）人。嘉定进士。历官著作郎、起居郎，数论劾史嵩之。后迁中书舍人，进礼部侍郎，又论劾郑清之。屡遭排挤，官终权刑部尚书。有文才，今存《沧州尘缶编》。